Mill-paġna tas-Soċjetà Mużewmina Tmenin Sena ta' Ħidma — MU.S.EU.M tal-Qrendi Kitba ta' Francis Felice Is-Soċjetà tal-M.U.S.EE.JU.M imwaqqfa mis- sacerdot Qaddis Ġorġ Preca fl-1907, kienet diġà firxet il-friegħi tagħha f'bosta blietu rħula ta' Malta, fosthom fir-raħal taż-Żurrieq. Ġuvni ta' ħamsa w għoxrin sena mill-Qrendi beda jattendi fil-M.U.S.E.U.M taż- Żurrieq fis-sena 1929. Dan kien Ġużeppi Zammit. Wara xi sentejn ġabar miegħu xi żgħażagħ oħra mill- Qrendi u bdew jiltaqgħu fil-kappella l-qadima ta' San Mattew tal-Maqluba. Wara ftit ġimgħat, billi n-numru ta' dawk li bdew jattendu kien kiber u l-kappella kienet ftit imwarrba, Ġanni Balzan, li kien joqgħod fid-dar ta' fejn kien hemm is-sorijiet Franġiskani (Nru. 49, Triq il-Kbira) silifhom kamra kbira mid-dar tiegħu u bdew jiltaqgħu hemm. Kien minn din id-dar li ħarġet l-ewwel purċissjoni bil-Bambin tal-Milied, imqar jekk bħala M.U.S.E.U.M uffiċjali kien għadu ma giex imwaqqaf. San Ġorġ Preca Soċjetà Mużikali Lourdes Qrendi f e) EE Twaqqif tal-M.U.S.E.U.M fil-Qrendi Fi Frar tal-1931 bit-tħabbrik tal-kappillan Dun Manwel Micallef sabu dar aħjar biex jiltaqgħu fiha l-membri u t-tfal li kienu jlaħħqu mal-mitejn tifel. Din id-dar kienet tinsab f'Nru. 9, Triq il-Kurat Mizzi. F'Mejju tal-istess sena s-Soċjetà iddikjarat il- qasam tal-Qrendi miftuħ uffiċjalment. Bil-għajnuna ta' soċi mill-oqsma ta' Bormla u l-Isla, il-qasam ġie organizzat sew u bdew isiru laqgħat ta' kuljum bejn is-soċi u anke d-duttrina lit-tfal. Fil-Milied tal-istess sena nħatru tmin soċi. L-Ewwel Superjur tal-Qasam Sentejn wara (1933), is-Superjur Ġenerali Eugenju Borg laqqa' s-soċi kollha tal-Qrendi u qalilhom biex jagħżlu superjur minn fosthom u ġie magħżul is-soċju Emanuel Farrugia bħala l-ewwel superjur tal- qasam tal-Qrendi. Is-Superjur Farrugia dam f'din il-kariga kważi għoxrin sena. Fi Żmien il-Gwerra Billi fi żmien il-gwerra ġew ħafna refuġjati joqgħodu r-raħal, il-Mużew ta' Triq il-Kurat Mizzi ġie mogħti lil żewġ familji, filwaqt li s-soċi żammew biss żewġ kmamar. Dan kien fis-sena 1940. Wara sentejn, dawk il-familji ħarġu u flokhom ġew il-patrijiet Tereżjani ta' Bormla li okkupaw il-post kollu. Is-soċi kellhom imorru post ieħor, din id-darba f'Nru. 6, Triq il-Knisja u damu hemm ftit xhur. Wara sabu rwieħom fil-kampnar tal-knisja. Wara li għaddiet il-gwerra fl-1945, reġgħu irritornaw lura fi Triq Kurat Mizzi u l-ħidma fil-qasam reġgħet lura għan-normal. Imorru Post Ieħor Fis-sena 1950 ġie offrut post adattat f'Nru. 40, Triq it-Torri fejn damu fih sas-sena 1957. It-tfal u ż-żgħażagħ kienu jattendu bi ħġarhom. Fis-sena 1952 is-Superjur Emanuel Farrugia mar il-missjoni l-Indja u għalhekk kien magħżul minn floku bħala Superjur Ġuzeppi Zammit. Post Ġdid għas-Soċjetà F'Lulju tas-sena 1954 saret sajda Mużewmina fuq iz-zuntier tal-knisja parrokkjali fil-Qrendi. Fl-aħħar tas-sajda ġie mħabbar li fil-Qrendi ser jinbena Mużew ġdid għas-subien, post spazjuż u attrezzat b'dak kollu li hemm bżonn għat-tagħlim u skont il-ħtiġijiet ta' dak iż-żmien. Il-flus bdew jinġabru kemm mis-soċi, kif ukoll minn diversi benefatturi generuzi tal-Mużew. Fil-bidu tas-sena 1955, il-benefattur Ravmond Ellul (missier Dun Ravmond Ellul) ta biċċa art b'xejn biex fuqha jinbena il-Mużew il-gdid. Fl-għaxra ta' Lulju 1955 tpoġġiet l-ewwel ġebla li tbierket mill-kappillan Dun Nerik Mahonev. Is-soċju Luigi Pace ħa ħsieb il- pjanti u ħutu Karmnu u Ġanni ħadu ħsieb il-bini. Ix- xogħol tant mexa tajjeb li nhar il-Ħadd 10 ta' Lulju 1957 sar il-ftuħ u t-tberik uffiċjali tal-post. L-ghada s-soċi u t-tfal tar-raħal telqu mill-post f'Nru. 40, Triq It-Torri u bdew jattendu fil-Mużew il-gdid fi Triq il- Ħniena. Hawn tkompliet il-ħidma tas-Soċjetà fost it- tfal u ż-żgħażagħ sal-ġurnata tal-lum. Maż-żmien il- Mużew ġie msebbaħ b'kappella li kienet inawgurata u mbierka fl-1 ta' Novembru 1964, festa tal-Qaddisin kollha. F'Ġunju 1979 inbeda x-xogħol fuq l-ewwel sular li tlesta f'inqas minn sena u hekk il-Mużew ħa l-forma kif nafuh illum. Superjuri fil-Qasam tal-Qrendi Ħidma tas-Soċjetà Tul dawn it-tmenin sena tas-Soċjetà tal- M.U.S.E.U.M fil-Qrendi saret ħidma bla waqfien fost it-tfal u ż-żgħażagħ kemm fit-tagħlim, ghax it-tagħlim hu l-għajn ta' kull ġid (San Ġorġ Preca), kif ukoll fl- attivitajiet soċjali li saru minn żmien għal żmien. Ta' dan aħna ma nistgħux ma nirrigrazzjawx lil Alla għal ġid kollu li sar, kif ukoll nitolbu għal dawk il-membri li mietu biex il-Mulej jagħtihom il-ħlas mistħoqq fil- ħajja ta' dejjem, filwaqt li lill-membri l-oħra matul dan iż-żmien taw sehemhom fit-tagħlim u l-formazzjoni, nitolbu lill-Mulej li jagħtihom ħlas għal mitt darba għall-ġid li għamlu. Għaż-żmien li ġej nitolbu lil Alla l-għajnuna tiegħu biex taħt il-ħarsien ta' San Ġorġ Preca, fundatur tagħna, inkomplu bil-ħidma tagħna għall-ġid tal-parroċċa tal-Qrendi. Restaurant 9 Pizzeria ' Cafċ Soċjetà Mużikali Lourdes Qrendi , e) Tu